《咏邑前榕树因忆子厚有榕叶满庭之句》
明代·卢龙云

双榕何岁植，苍黛已盈围。雨过百花尽，莺啼乱叶飞。

高人去云远，往事是耶非。欲拟甘棠咏，其如和者稀。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。